**Ministru kabineta noteikumu projekta**

**“Grozījums Ministru kabineta 2001. gada 13. septembra noteikumos**

**Nr. 399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts “Grozījums Ministru kabineta 2001. gada 13. septembra noteikumos Nr. 399 “Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)”” (turpmāk – noteikumu projekts) sagatavots saskaņā ar Ministru kabineta 2016. gada 28. jūnija protokollēmuma (protokols Nr. 32 3. §) “Noteikumu projekts “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”” 2. punktā doto uzdevumu Izglītības un zinātnes ministrijai iesniegt tiesību akta projektu par grozījumiem Ministru kabineta 2001. gada 13. septembra noteikumos Nr. 399 “Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)”.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2001. gada 13. septembra noteikumu Nr. 399 “Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)” (turpmāk – noteikumi Nr. 399) 7. un 13. punktā ir norāde uz Ministru kabineta 1999. gada 13. jūlija noteikumiem Nr. 250 “Kārtība, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem” (turpmāk – noteikumi Nr. 250). Noteikumi Nr. 250 zaudēja spēku 2016. gada 1. jūlijā ar Ministru kabineta 2016. gada 28. jūnija noteikumiem Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”. Ievērojot minēto, nepieciešams izdarīt grozījumu noteikumos Nr. 399 un precizēt norādi uz Ministru kabineta noteikumiem. Noteikumu projektā paredzēts aizstāt noteikumu Nr. 399 7. un 13. punktā vārdus “Ministru kabineta 1999. gada 13. jūlija noteikumos Nr. 250 "[Kārtība, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem](https://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem-pakalpoju...)"” ar vārdiem “Ministru kabineta noteikumos par kārtību, kādā veicami pašvaldību savstarpējie norēķini par izglītības iestāžu sniegtajiem pakalpojumiem”.   |
|  3. | Projekta izstrādē iesaistītās institūcijas | Izglītības un zinātnes ministrija. |
|  4. |  Cita informācija | Nav. |

Anotācijas II., III, IV, V, VI, VII sadaļa – noteikumu projekts šo jomu neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

05.09.2017.

370

D.Bīlmanis

Izglītības un zinātnes ministrijas

Izglītības departamenta juriskonsults

67047702, dainis.bilmanis@izm.gov.lv